SAM เก็งกำไรสนั่น! บวกแรง 25% รับอานิสงส์ราคาเหล็กก่อสร้างพุ่ง
SAM เก็งกำไรสนั่น! บวกแรง 25% รับอานิสงส์ราคาเหล็กก่อสร้างพุ่ง
5 เม.ย. 2564

ผู้สื่อข่าวรายงานว่า ราคาหุ้นบริษัท สามชัย สตีล อินดัสทรี จำกัด (มหาชน)  หรือ SAM ณ เวลา 16.08 น. อยู่ที่ระดับ 0.89 บาท บวก 0.18 บาท หรือ 25.35% ด้วยมูลค่าซื้อขาย 74.20 ล้านบาท ราคาหุ้นนิวไฮรอบ 3 เดือน โดยเทียบตั้งแต่หุ้นยืนที่ระดับ 0.90 บาท เมื่อวันที่ 27 มี.ค.61

อนึ่ง SAM ดำเนินธุรกิจผลิตและจำหน่ายท่อเหล็กเพื่อใช้งานในอุตสาหกรรมก่อสร้างและอุตสาหกรรมเฟอร์นิเจอร์ โดยแบ่งลักษณะออกเป็น 4 ประเภทหลัก คือ ท่อเหล็กดำ ท่อเหล็กชุบสังกะสี เหล็กโครงสร้าง ท่อเหล็ก
บล.บัวหลวง ระบุในบทวิเคราะห์ว่า กระทรวงพาณิชย์ประกาศดัชนีราคาเหล็กและผลิตภัณฑ์เหล็กล่าสุด เดือน ก.พ. 2564 ที่ 104.9 (ปีฐานคือปี 2010) สูงสุดในรอบ 7 ปี คิดเป็นการเติบโต 15% gmuMoM โดยหากยืนราคานี้ไปจนถึงเดือน มี.ค.2564 จะทำให้ราคาเหล็กในไทยสูงขึ้นราว 20% ในไตรมาส 1/64 เทียบไตรมาสก่อนหน้า
ด้านสภาอุตสาหกรรมแห่งประเทศไทย (ส.อ.ท.) คาดว่าการใช้เหล็กในประเทศของไทยในปี 2564 จะขยายตัว 5-8% เป็นราว 17-18 ล้านตัน ซึ่งสอดรับกับภาวะเศรษฐกิจไทยที่มีแนวโน้มฟื้นตัวจากปีก่อน ประกอบกับนโยบาย Made in Thailand ที่กรมบัญชีกลางได้ออกประกาศกฎกระทรวง โดยกำหนดให้การก่อสร้างของภาครัฐต้องใช้เหล็กที่ผลิตในประเทศไม่น้อยกว่า 90% ของมูลค่าหรือปริมาณเหล็กที่ใช้ในงานก่อสร้างทั้งหมด ซึ่งปัจจุบันประกาศลงในราชกิจจานุเบกษาแล้ว
ทั้งนี้ ปัจจุบันราคาเหล็กปรับขึ้นราว10% จากช่วงปลายปี 2563 และมีแนวโน้มปรับขึ้นต่อเนื่อง จากการปิดเตาถลุงเหล็กในช่วงที่ผ่านมา หลังความต้องการลดลงจาก COVID-19 ประกอบกับจีนขาดแคลนเหล็ก จึงนำเข้าเหล็กเพิ่มขึ้นจนดันให้ราคาเหล็ก สินแร่เหล็ก และเศษเหล็กสูงขึ้นอย่างต่อเนื่อง